Γιάννης Ξανθούλης

Ο Γιάννης Ξανθούλης (Αλεξανδρούπολη, 1947) είναι Έλληνας μυθιστοριογράφος, δημοσιογράφος και θεατρικός συγγραφέας.

Βιογραφικά στοιχεία
Γεννήθηκε στην Αλεξανδρούπολη, στον Έβρο, το 1947 από γονείς πρόσφυγες από την Ανατολική Θράκη. Σπούδασε δημοσιογραφία, σχέδιο και ενδυματολογία θεάτρου. Από το 1969 εργάζεται ως δημοσιογράφος και χρονογράφος σε εφημερίδες, περιοδικά και ραδιόφωνο. Το πρώτο του μυθιστόρημα, Μεγάλος Θανατικός, κυκλοφόρησε το 1981 και το 1982 ξεκίνησε να γράφει τα «Σαββατιάτικα» στην εφημερίδα Ελευθεροτυπία. Έγραψε  αρκετά σατιρικά κείμενα και θεατρικά έργα από τα οποία τα περισσότερα παρουσιάστηκαν στο ελληνικό θέατρο. Ακόμη ασχολήθηκε και με το παιδικό θέατρο, καθώς επίσης έγραψε και εικονογράφησε παιδικά  βιβλία. Το 2012 δέχθηκε έντονη κριτική για τις θέσεις του όπως δημοσιεύτηκαν από αρθρογραφία του.  Βιβλία του έχουν μεταφραστεί σε πολλές γλώσσες. Είναι μέλος της Εταιρείας Συγγραφέων και της ΕΣΗΕΑ.

Έργα

Πεζά
Ο μεγάλος θανατικός, Καστανιώτης, 1981.
Οικογένεια Μπες-Βγες, Καστανιώτης, 1982.
Το καλοκαίρι που χάθηκε στο χειμώνα, Καστανιώτης, 1984. 
Ο Σόουμαν δεν θα 'ρθει απόψε, 1985.
Το πεθαμένο λικέρ, Καστανιώτης.
Ο χάρτινος Σεπτέμβρης της καρδιάς μας, Καστανιώτης, 1989.
Το ροζ που δεν ξέχασα, Καστανιώτης, 1991.
Η εποχή των καφέδων, Καστανιώτης.
Η Δευτέρα των αθώων, Καστανιώτης, 1994.
Το τρένο με τις φράουλες, Καστανιώτης, 1996.
...Ύστερα ήρθαν οι μέλισσες, Καστανιώτης, 1998.
Ο Τούρκος στον κήπο, Καστανιώτης, 2001.
Το τανγκό των Χριστουγέννων, Καστανιώτης, 2003.
Ο Χρήστος Κοντοχρήστος, Ιανός, 2005.
Ο θείος Τάκης, Ελληνικά Γράμματα, 2005.
Του φιδιού το γάλα, Ελληνικά Γράμματα, 2007.
Κωνσταντινούπολη των ασεβών μου φόβων, Μεταίχμιο, 2008.
Η εκδίκηση της Σιλάνας, Ελληνικά Γράμματα, 2009
δεσποινίς Πελαγία, Τόπος, 2010
Το τανγκό των Χριστουγέννων, Καστανιώτης, 2011
Ο θείος Τάκης, Τόπος, 2011
Κωνσταντινούπολη των ασεβών μου φόβων, Μεταίχμιο, 2011
Ο γιος του δάσκαλου, Διόπτρα, 2012
 Κωνσταντινούπολη των ασεβών μου φόβων-Πρώτο μέρος και συνέχεια, εκδ, Διόπτρα 2014
Την Κυριακή έχουμε γάμο, εκδ. Διόπτρα, 2015
Εγώ, ο Σίμος Σιμεών, εκδ. Διόπτρα, 2017
Ζωή μέχρι χθες, εκδ. Διόπτρα, 2020

Θέατρο για παιδιά

Πλανήτης Φουρ, Αθήνα, Αστάρτη, 1980.
Ένα καλοκαίρι - καλοκαιράκι, Αθήνα, Αστάρτη, 1980.
Ανέβα στη στέγη να φάμε το σύννεφο, Αθήνα, Αστάρτη, 1980.
Ο μάγος με τα χρώματα, Καστανιώτης, 1994.
Μέσα στο νερό δασκάλα, Καστανιώτης, 1994.
Μια τρελή τρελή πολυκατοικία, Καστανιώτης, 1998.
Τύμπανο, τρομπέτα και κόκκινα κουφέτα, Κάκτος, 1979.

Παραπομπές

Εξωτερικοί σύνδεσμοι

Νεοέλληνες λογοτέχνες
Έλληνες μυθιστοριογράφοι
Έλληνες θεατρικοί συγγραφείς
Έλληνες δημοσιογράφοι